kaya'ang kalooban ni daniel ay waring lalong lumakas at nagkaroon ng tapang sa mahiwagang yaong pagtataksil ng asawa. dadalawin daw ay isang kaibigan? kasinungalingang lahat. anong hiwaga nga naman! sa loob ng isang silid ay kaagad narinig ni daniel ang tinig ng mga pangungusap ng asawa. nakikipagusap sa kinakasuyong lalaki: kay eduardo. nguni'ayon sa paalam sa asawa ay dadalaw sa kaibigang naging kadalaga! kung magtaksil at magsinungaling nga naman ang babae! kaya'pagkarinig na iyon ni daniel sa tinig ng pangungusap ay isang lalaki ang kapiling ni leoning at hindi pala babae, na ayon sa sabi sa kanya ay dalaga, ay waring sumilakbo agad ang kanyang dugo at pinagdimlan ng paningin. ang sabi sa kanya ay isang dalaga ang dadalawin? samakatuwid ay maliwanag niya ngayong nabatid na siya ay pinagtataksilan ni leonora. pinagsusukaban pala siya at ganap na nilapastangan ang pagkalalaki. sumilakbo ang kanyang dugo at nagdilim ang kanyang pangmalas. hindi niya sukat akalain ang lahat ng iyon!